stanford-oval/wikipedia huggingface dataset:
וולפסברג
אדריכלות

בניין העירייה נבנה בשנת 1888, הוא אחד הבניינים האטרקטיביים בעיר, ובו נמצא גם מגדל שעון. בכיכר הוהר שבעיר ישנם בתים עתיקים מן המאות ה-15 וה- 16 ובהם פתחים, חלונות ומרפסות מיוחדים. סביב העיר פזורים מבצרים רבים, ובעיר העתיקה נשתמרו חלקים מהחומה העתיקה שהקיפה את העיר ומגדל רקטורם מימי הביניים. בניין "פאורישס האוס" נחשב לבניין העתיק ביותר בעיר.
אדריכלות > בניינים בעיר

טירת וולפסברג
כנסיית סנט מרקוס
קפלת סנט אנאס
מנזר מינוריטה
טירת באיירהופן
כנסיית השילוש הקדוש
טירת ואלדנשטיין
ערים תאומות

וולפסברג היא עיר תאומה של הערים:
הונגריה וארפלוטה, הונגריה
גרמניה הרצוגנאוראך, סקסוניה-אנהלט, גרמניה (מ־1968)
הערות שוליים

| --- | --- |
בקרת זהויות :  NLI: 987007559797805171  GND: 4405250-9  LCCN: n84208037  MusicBrainz: 916a3c17-a03f-45b9-9b7c-fd9c8778ea10  NKC: ge259807  VIAF: 131404741   WorldCat (עם VIAF): 131404741 
טירת וולפסברג
אסון סן חואן איקסוואטפק

| --- | --- |

מכל גז מאחד הדגמים שניצבו בחוות המכלים שבה התרחש האסון
 תאריך:  19 בנובמבר 1984 
 מיקום:  סן חואן איקסוואטפק 
 קואורדינטות:  19°31′08″N 99°06′20″W﻿ / ﻿19.51876514°N 99.1054709°W﻿ / 19.51876514; -99.1054709
 הרוגים:  500–600
 פצועים:  5000–7000
  (למפת מקסיקו סיטי מוגדלת) מדינת מקסיקו מורלוסאסון סן חואן איקסוואטפק(למפת מקסיקו סיטי רגילה) מדינת מקסיקו מורלוסאסון סן חואן איקסוואטפק
 
אסון סן חואן איקסואטפק התרחש בצפון מטרופולין מקסיקו סיטי, בירת מקסיקו, ב-19 בנובמבר 1984. דליפת גז בחוות מכלים של גז פחמימני מעובה הביאה לסדרה של התפוצצויות ושרפות, אשר השמידו את החווה והחריבו את העיר סן חואן איקסוואטפק (San Juan Ixhuatepec) שלידה. באסון נספו 500 עד 600 בני אדם ואלפים נפצעו. היה זה אחד האסונות התעשייתיים החמורים ביותר שהתרחשו בעולם.
האסון

האסון התרחש במתקן אחסון וחלוקה של גז פחמימני מעובה של חברת הדלק פמקס (PEMEX), שהכיל 54 מכלים של גז, מהם שישה מכלים כדוריים גדולים והיתר מכלים גליליים בגדלים שונים. בסך הכל הכיל המתקן בעת האסון 11,000 מטרים מעוקבים של גפ"מ. המתקן היה מוקף בבתי העיר סן חואן איקסוואטפק, שבה חיו 40,000 תושבים. 60,000 איש נוספים חיו בגבעות הסמוכות לעיר.
דליפת הגז במתקן החלה מצינור בקוטר 8 אינץ' שנקרע. עקב הדליפה נוצרה עננת גז גדולה, אשר נסחפה ברוח מערבה אל פאתי המתקן, מקום בו פעל לפיד שנועד לשרפת עודפי גז. בשעה 05:40 הצית הלפיד את עננת הגז, דבר שחולל התפוצצות גדולה, אשר חיבלה במכלים שבמתקן. הדבר יצר מוקדי דליפה נוספים, אשר הזינו את ההתלקחות שפרצה עקב ההתפוצצות. שרפות אלו הביאו לסדרה של 12 פיצוצי אד מתפשט של נוזל רותח (BLEVE) שנמשכו שעה ויותר. ההתפוצצויות החריבו את מרבית המבנים בסן חואן איקסוואטפק ושיגרו סביב מטר של שברי מתכת עד למרחק של 1,200 מטר. ההתפוצצויות והשרפות נמשכו עד לשעה 10:00 ביום המחרת.
ההתפוצצויות והשרפות גרמו למותם של 500 עד 600 איש. גל החום היה כה חזק שגוויות רבות הפכו לאפר ורבים מן הקורבנות נחרכו במידה שאי היה אפשר לזהותם. עוד 5,000 עד 7,000 איש נפצעו פצעים קשים, רבים מהם מכוויות.
לאחר התאונה נמצא שבמתקן לא הייתה כלל מערכת לאיתור דליפות גז ושמערכת כיבוי האש במים שבו לא הייתה מספקת ונוטרלה על ידי הפיצוץ הראשון שהתרחש.
ראו גם

ההתפוצצויות בגוודלחרה
הערות שוליים

↑  תיאור האסון, באתר מנהל הבריאות והבטיחות של בריטניה (Health and Safety Executive – HSE)
חוק הזכויות 1689

| --- | --- |


 פרטי החוק
 מדינה:  הממלכה המאוחדת
 שם רשמי:  An Act Declaring the Rights and Liberties of the Subject and Settling the Succession of the Crown
 גוף מחוקק:  הפרלמנט האנגלי
 שטחים שעליהם חל החוק:  ממלכת אנגליה 
 הסכמה מלכותית:  16 בדצמבר 1689
 תאריך תחולה:  1689
 
חוק הזכויות
חוק הזכויות או מגילת הזכויות או הצהרת הזכויות (באנגלית: Bill of Rights או Declaration of Rights) משנת 1689 הוא חוק של הפרלמנט האנגלי הדן בזכויות תושבי אנגליה. שמו המלא של החוק הוא: "החוק המכריז על הזכויות והחירויות של הנתינים, והקובע את סדר הירושה של הכתר" (באנגלית: An Act Declaring the Rights and Liberties of the Subject and Settling the Succession of the Crown).
חוק זה מהווה את אחד המסמכים העיקריים של המשפט החוקתי האנגלי, יחד עם המגנה כרטה, עם חוק ההסדר משנת 1701 וחוקים חוקתיים נוספים.
לימים הועתק תוכנו של חוק זה אל המשפט החוקתי של ממלכות חבר העמים הבריטי כגון ניו זילנד וקנדה. בסקוטלנד חל דבר חקיקה אחר: "חוק תביעת הזכויות 1689" שתוכנו דומה.
רקע

בעקבות המהפכה המהוללת ברח ג'יימס השני מאנגליה ב-23 בדצמבר 1688. בטרם הוכרזו ויליאם השלישי ומרי השנייה כמלכי אנגליה ואירלנד ניסח פרלמנט הכנס את הצהרת הזכויות ודרש מהם להסכים לנוסח. הצהרת הזכויות הועברה אליהם ב-13 בפברואר 1689 בעת ששהו בבית הסעודות בארמון וייטהול שבלונדון. ויליאם ומרי הסכימו לנוסח והוכתרו כמלכי אנגליה באפריל 1689. ב-16 בדצמבר 1689 נחקקה ההצהרה והפכה לחוק של הפרלמנט הבריטי.
זכויות יסודיות

חוק הזכויות קובע את הזכויות, החירויות והעקרונות הבאים:
אסור למלך לבטל חוקים או להשעות חוקים ללא הסכמת הפרלמנט
הזכות להגנה מפני התערבות בית המלוכה במערכת המשפט (נאסר על המונרך להקים מערכת בתי משפט עצמאית, או לפעול כשופט)
הזכות להגנה מפני מיסוי על ידי בית המלוכה מכוח סמכויות המלך, ללא הסכמה של הפרלמנט
הזכות לפנות בבקשה אל המונרך
לא יוקם צבא קבע בעת שלום מבלי הסכמת הפרלמנט
החירות של הפרוטסטנטים להחזיק כלי נשק להגנתם (בהתאם למותר על פי חוק ובהתאם למעמדם)
הזכות לבחור את חברי הפרלמנט בלי התערבות של המונרך
החירות לשאת דברים בפרלמנט - הליכי הפרלמנט אינם נתונים לסמכות בתי המשפט או כל גוף או מוסד אחר שאינו הפרלמנט עצמו
הגנה מפני ענישה אכזרית, ומפני עירבון גבוה מידי
הגנה מפני קנסות או עיקולים בלא משפט
לא ניתן למנוע את כינוס הפרלמנט, כינוסי הפרלמנט יערכו לעיתים קרובות
כמו כן החוק כלל רשימה של חוקים של המלך ג'יימס השני שבוטלו מפורשות, וקובע כי בריחתו של ג'יימס השני שקולה לוויתור על הכתר. החוק מוסיף וקובע כי נוצרי קתולי אינו יכול להיות מונרך באנגליה "מאחר שהתברר מניסיון שאין הדבר עומד בקנה אחד עם הביטחון והטוב הציבורי של ממלכה פרוטסטנטית זו שהממלכה תנוהל על ידי נסיך הנתון למרות האפיפיור". בשל כך נקבע בחוק כי מונרך חייב לשאת שבועת אמונים בעת הכתרתו ולהתחייב להגן על הפרוטסטנטיות.
החוק קובע כי ויליאם ומרי יהיו יורשיו של ג'יימס, וכי הכתר יעבור לילדי מרי, ובהיעדרם לאחותה אן ולילדיה, ובהיעדרם לילדי ויליאם אם ינשא שנית לאחר מותה של מרי.
החוק קובע כי על המונרך לכנס את הפרלמנט בזמנים קבועים (על פי המשפט החוקתי האנגלי, הפרלמנט אינו יכול להתכנס מבלי שזומן על ידי המונרך). כלל זה אושר שנית בחוק שלוש השנים משנת 1694.
שינויים והשפעות

חוק הזכויות שונה בחוק ההסדר 1701 ובהמשך בחוקי האיחוד של 1707 על מנת להסדיר בעיות חוקתיות נוספות שהתעוררו בשל הוראות חוק זה (בין היתר - בשל העובדה שחוק זה לא דן במצב בו גם לוויליאם השלישי לא יהיו יורשים).
לחוק זה הייתה השפעה רבה על מגילת הזכויות - עשרת התיקונים הראשונים לחוקת ארצות הברית הנקראים באנגלית באותו שם - Bill of Rights, ובהמשך אף על ההכרזה לכל באי עולם בדבר זכויות האדם של ארגון האומות המאוחדות ועל האמנה האירופית לזכויות אדם. בדומה לחוק הזכויות - גם מגילת הזכויות וההצהרות קובעות זכות למשפט הוגן וחירות מפני ענישה אכזרית.
חוק זה תקף בממלכה המאוחדת גם בימינו. כך למשל ב-21 ביולי 1995 הוגשה תביעה דיבה מטעם חבר הפרלמנט הבריטי ניל המילטון נגד עיתון "הגארדיאן". בית המשפט הקפיא ההליכים בתביעה בטענה שהוא לא יכול לבחון את הנעשה בדיוני הפרלמנט בשל האמור בחוק הזכויות. בעקבות פסיקה זו תוקן חוק הזכויות באמצעות חוק לשון הרע 1996 המתיר לחבר פרלמנט לוותר על ההגנה המוענקת לו מכוח חוק הזכויות ולאפשר תביעות כגון זו שהוגשה.
בשנת 1989, בחלוף שלוש מאות שנים לחקיקת החוק הוצא בממלכה המאוחדת מטבע בשווי שני ליש"ט המנציח את חוק הזכויות ואת המהפכה המהוללת.
תוקף בממלכות חבר העמים ובמדינות אחרות

חוק הזכויות עדיין בתוקף באירלנד אף שזו אינה חלק מהממלכה המאוחדת, כמו כן החוק בתוקפו בניו זילנד (כפי שנקבע בפסק הדין בעניין פיצג'רלד נ' מולדון בשנת 1976 בעקבות הודעת ראש ממשלת ניו זילנד רוברט מולדון כי יש להתייחס לחוק כמבוטל מאחר שהוא מתכוון לבטלו בקרוב. בית המשפט העליון של ניו זילנד פסק כי החלטת הממשלה בטלה מאחר שהיא סותרת את הסעיף הראשון של חוק הזכויות (הקובע כי רק לפרלמנט הכוח להשעות חוקים).
הערות שוליים

↑  התיקון השמיני לחוקת ארצות הברית, סימן 5 להצהרה העולמית וסימן 3 לאמנה האירופאית.
↑  רשימת חוקים שנותרו בתוקפם עם הפיכת אירלנד לרפובליקה
| --- | --- |
בקרת זהויות :  NLI: 987007601714105171  BIBSYS: 90085350  BnF: cb11954858c (data)  GND: 4145518-6  LCCN: n81059753  NLA: 35558715  SUDOC: 02752728X  VIAF: 200966891   WorldCat (עם VIAF): 200966891
דולפין

ערך זה עוסק ביונק ימי. אם התכוונתם למשמעות אחרת, ראו .
| דולפין |
| --- | --- |
 דולפינן ים תיכוני
מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: לווייתנאים
תת־סדרה:: לווייתני שיניים
על־משפחה:: דולפינים דולפיני נהרות
נתב קטן-סנפיר
דולפינן אנקולי
דולפין האמזונאס
דולפין פסיפי לבן-צד בהופעה
דולפינים דרום-אפריקאיים קופצים
וולפין – שילוב דולפינן ועבשן קטלני
סטנלה פאנטרופית קופצת
אורקה – הגדולה בדולפינים
דולפינים מצויים
תיאור וטקסונומיה

הדולפינים הם קבוצה פרפילטית (לא טקסונומית) של יונקים ימיים השייכים לסדרת הלווייתנאים (Cetacea), ולתת-סדרה לווייתני שיניים. הם מתחלקים לשתי על-משפחות: דולפינים ובה משפחת דולפינים יחידה – דולפיניים (אך ישנם גם פוקניים וחדשיניים, שאינם נחשבים דולפיניים), ודולפיני נהרות, ובה ארבע משפחות קטנות ומיוחדות.
חלק מהמינים בעל-משפחת הדולפינים אינם נקראים בשמם העממי "דולפינים". דוגמה לכך היא הלווייתן הקטלן והעבשן הקטלני. כ-50 מיני דולפינים חיים בעולם, רובם באוקיינוסים ומיעוטם במים מתוקים; לכולם שיניים קטנות וזהות שמספרן יכול להגיע ל-200. אורכם של רוב מיני הדולפינים מגיע לכשני מטרים, כאשר הזכרים ארוכים בכ-10% מהנקבות. בטבע הדולפינים הם טורפים; דולפינים החיים בשביה יכולים להתרגל למזון אחר. מזונם העיקרי הוא דגים, בעיקר מליחים, מקרל וסרדינים. ישנם אף מינים הצדים תמנונים.
שמם של הדולפינים בא מהמילה היוונית הקדומה "δελφίς" ("דלפיס"), שמשמעותה "עם רחם", דהיינו: "דג" עם רחם.
משקלם של רוב המינים הוא בין 60 ל-200 ק"ג. תוחלת חייהם של דולפינים החיים בשביה נעה בין 20 ל-25 שנים; זכרים פראיים חיים עד גיל 31 בממוצע ועד גיל 50–60 שנים, ונקבות פראיות עד גיל 46 בממוצע ובמקרים נדירים עד גיל 70–80 שנים. מבחינה אבולוציונית התפתחו הדולפינים לראשונה לפני כעשרה מיליון שנים בתקופת המיוקן.
התנהגות, חברתיות, וקשר עם בני אדם

הדולפינים חיים בלהקות, ונחשבים לאחת החיות האינטליגנטיות ביותר בטבע. הם בעלי יכולת למידה, ונצפו מפתחים שיטות ציד מיוחדות שיש בהן דגש על יצירתיות ועבודת צוות. כך לדוגמה, יצירת חומת בוץ אצל דולפיני נהרות, מעקב אחר חתול ים ושימוש בו למציאת טרף חבוי, וריכוז והימום דגים באמצעות חבטות זנב. היחס בין משקל המוח למשקל הגוף אצל הדולפינים הוא מהגבוהים בעולם החי. על הקשר בין בני אדם לדולפינים דובר רבות. הדולפין נחשב לחיה ידידותית לאדם. האמריקאים אף עשו שימוש ביכולות הדולפינים על מנת להטמין מכשירי ריגול ומוקשים ימיים, במסגרת תוכנית היונקים הימיים של חיל הים האמריקני. הדולפינים אינם מונוגמיים, ונקבה עשויה להזדווג עם כמה זכרים. דולפינים נראו כשהם עוזרים לדולפינים פצועים ואפילו לדולפינים מתים. נקבות הדולפין עוזרות זו לזו בגידול הצאצאים ובהדרכתם.
מיקרופונים תת-מימיים קלטו מגוון צלילים שמשמיעים דולפינים. הם נוקשים בלסתותיהם לאות אזהרה, זכרים מייבבים כדי למשוך את תשומת ליבן של נקבות. דולפינים גם משמיעים צלילי "קליק" שונים. באמצעות ה"קליקים" הללו הדולפינים מנווטים את דרכם ומוצאים מזון במים, בהם הראות לא טובה. גופים הנמצאים במים מחזירים את הדי ה"קליקים", וכך יודעים הדולפינים באיזה כיוון ומרחק נמצאים הגופים סביבם ומהי צורתם. בשיטת התמצאות זו, הנקראת איכון הד פועל גם הסונאר.
האויבים העיקריים של הדולפינים הם הכרישים, ולעיתים הם נושאים צלקות המתעדות מפגש עם כריש. גם הקטלנים (השייכים למשפחת הדולפיניים, אך ההתייחסות העממית אליהם היא כאל לווייתנים) ("Killer whale"), שמהירות השיוט שלהם גבוהה משל הדולפינים, טורפים לעיתים דולפינים.
אויב נוסף של הדולפינים הם הדייגים. בסמוך למספר מיני דולפינים שוחות להקות דגי טונה. עקב קרבה זו מוצאים דולפינים רבים את מותם, כתוצאה מהסתבכות ברשתות דיג שנפרסות לציד הטונה. ישנם פתרונות טכנולוגיים לפתרון בעיה זו, כגון החלטת האו"ם משנת 1991 לקצר בחצי את אורך הרשתות, או שימוש ברשתות שמאפשרות היחלצות של הדולפינים. במדינות רבות מודבקת תווית מיוחדת "Dolphin Safe" על קופסאות טונה, שמציינות כי שיטות הדיג של הטונה הן ידידותיות יותר כלפי הדולפינים. עם זאת, שיטות דיג אלה אינן מבטיחות בוודאות שלא ניצודו דולפינים כשלל לוואי במהלך דיג הטונה. בישראל נהגו במשך תקופה קצרה בסוף שנות החמישים אף לצוד דולפינים שהפריעו לדייגים. תופעה ידועה נוספת בהקשר זה היא עלייתם אל החוף (החפתם) של דולפינים, שעלולה להיגרם ממגוון סיבות כמו פגיעה בסונאר שלהם, טפילים, חיידקים, מחלות ועוד.
בשל אופיים הנוח, האינטליגנציה שלהם ויחסם הידידותי לבני האדם, מוצגים דולפינים רבים בשביה בדולפינריומים ומשתתפים בהופעות מול קהל.
אבולוציה

על פי התיאוריה. הדולפינים והלוויתנים התפתחו מיונקים הולכים על ארבע השייכים לסדרת מכפילי הפרסה, הכוללת גם את ההיפופוטם, החזיר והגמל. אבותיהם עברו התאמה לחיים בים, מלפני כ-50 מיליון שנה עד לפני כ-40 מיליון שנה. ההתאמות הרבות כוללות שינויים מרחיקי לכת במבנה השלד לאורך מיליוני שנים, כמו התפתחות הרגליים הקדמיות לסנפירים והעלמות הרגליים האחוריות לפני כ-34 מיליון שנים, והזזת חור הנשימה לחלק העליון של הראש לפני כ-35 מיליון שנים. בדולפינים בני ימינו ניתן למצוא שתי עצמות אגן שנחשבות שריד אבולוציוני מהרגליים האחריות, בדומה לעצם הזנב של בני אדם.
מיון

בקבוצה זו שתי על-משפחות:
על-משפחת דולפיני נהרות (Inioidea)
משפחת איניים (Iniidae)
סוג ומין יחיד איניה (Inia geoffrensis)
משפחת נהרתניים (Platanistidae)
סוג נהרתן (Platanista )
מין נהרתן הגנגס (Platanista gangetica)
מין נהרתן האינדוס (Platanista minor)
משפחת פונטופוריים (Pontoporiidae)
סוג ומין יחיד פרנסיסקנה לה פלטה (Pontoporia blainvillei)
משפחת ליפוטיים (Lipotidae)
סוג ומין יחיד דולפין נהרות סיני (Lipotes vexillifer) – ייתכן שנכחד
על-משפחת דולפינים (Delphinoidea )
משפחת דולפיניים (Delphinidae)
סוג ומין יחיד לווייתן דלוע-ראש (Peponocephala electra)
סוג ומין יחיד קטלן (Orcinus orca)
סוג ומין יחיד קטלן גמדי (Feresa attenuata)
סוג ומין יחיד עבשן (Pseudorca crassidens)
סוג נתב (Globicephala )
מין נתב גדול-סנפיר (Globicephala melas)
מין נתב קטן-סנפיר (Globicephala macrorhynchus)
סוג דולפין (Delphinus )
מין דולפין מצוי קצר-חוטם (Delphinus delphis)
מין דולפין מצוי ארוך-חוטם (Delphinus capensis)
סוג דולפין לווייתני (Lissodelphis )
מין דולפין לווייתני צפוני (Lissodelphis borealis)
מין דולפין לווייתני דרומי (Lissodelphis peronii)
סוג דולפין הנהרות (Sotalia )
מין טוקוקסי (Sotalia fluviatilis)
מין דולפין גיאנה (Sotalia guianensis)
סוג סוסא (Sousa )
מין סוסא גיבן (Sousa chinensis)
מין סוסא הודי (Sousa plumbea)
מין סוסא אטלנטי (Sousa teuszi)
מין סוסא אוסטרלי (Sousa sahulensis)
סוג סטנלה (Stenella )
מין סטנלה מפוספסת (Stenella coeruleoalba)
מין סטנלה ארוכת-חרטום (Stenella longirostris)
מין סטנלת קליימן (Stenella clymene)
מין סטנלה פאנטרופית (Stenella attenuata)
מין סטנלה אטלנטית (Stenella frontalis)
סוג ומין יחיד סטנו תלום-שן (Steno bredanensis)
סוג דולפינן (Tursiops )
מין דולפינן ים תיכוני (Tursiops truncatus)
מין דולפינן אנקולי (Tursiops aduncus)
מין דולפינן אוסטרלי (Tursiops australis)
סוג דולפין קטן (Cephalorhynchus )
מין דולפין צ'ילה (Cephalorhynchus eutropia)
מין דולפין דרום-אפריקאי (Cephalorhynchus heavisidii)
מין דולפין לבן-ראש (Cephalorhynchus hectori)
מין דולפין קומרסון (Cephalorhynchus commersonii)
סוג ומין יחיד גרמפוס אפור (Grampus griseus)
סוג ומין יחיד דולפין פראסר (Lagenodelphis hosei)
סוג דולפין בקבוקי (Lagenorhynchus )
מין דולפין פסיפי לבן-צד (Lagenorhynchus obliquidens)
מין דולפין מזנק (Lagenorhynchus obscurus)
מין דולפין וילסון (Lagenorhynchus cruciger)
מין דולפין שחור-סנטר (Lagenorhynchus australis)
מין דולפין לבן-גב (Lagenorhynchus albirostris)
מין דולפין אטלנטי לבן-צד (Lagenorhynchus acutus)
סוג דולפין סלוד-סנפיר (Orcaella )
מין דולפין איראוואדי (Orcaella brevirostris)
מין דולפין סלוד-סנפיר אוסטרלי (Orcaella heinsohni)
ראו גם

לווייתנאים
אינטליגנציה בדולפינים
דולפין לוחם
דולפין (מיתולוגיה)
יונקים ימיים
הערות שוליים

↑  דוד רטנר, צייד הדולפינים הישראלי הראשון (והאחרון), באתר הארץ, 3 באוקטובר 2005
קובץ קול זה הוא הקראה של הערך כפי שהופיע בתאריך 2013-11-17, בשעה 0414, שינויים בטקסט שבוצעו לאחר מכן אינם מופיעים בהקלטה. (עזרה)
| --- | --- |
בקרת זהויות :  NLI: 987007560207805171  BnF: cb11946037g (data)  GND: 4011392-9  LCCN: sh85038890  NDL: 00564230  NKC: ph820619
סוזן & פריק

| --- | --- |

 מוקד פעילות:  הולנד
 תקופת הפעילות:  מ-2014
 סוגה:  פופ
 כלי נגינה:  פסנתר, גיטרה
 חברת תקליטים:  סוני מיוזיק
 www.suzanenfreek.nl
 חברים
 סוזן סטורטלדר פריק ריקרינק
סוזן & פרייק (בהולנדית: Suzan & Freek) הם צמד המוזיקאים ההולנדים סוזן סטורטלדר ופרייק ריקרינק. השניים גדלו באזור אכטרהוק שבמזרח הולנד, ונישאו ב-2 בדצמבר 2023.
הצמד החל את דרכו בביצוע קאברים למשך מספר שנים ושיתף אותם על בסיס שבועי תחת הכותרת "De Minuut" בעמוד הפייסבוק שלהם. בשנת 2016, הגרסה שלהם לשיר "Don't Let Me Down" הפכה לוויראלית כאשר הצ'יינסמוקרס, יוצרי השיר המקוריים, שיתפו את הביצוע.
בספטמבר 2017, הוציאו את המיני-אלבום הראשון שלהם, Glass House Sessions, המכיל חמש גרסאות כיסוי לשירים מוכרים, ביניהם "Jolene" של דולי פרטון ו-"Hips Don't Lie" של שאקירה.
בנובמבר 2018, הוציא הצמד את שירם המקורי הראשון, "Als Het Avond Is". הסינגל הגיע למקום הראשון במצעד הפזמונים ההולנדי וזכה בתואר הפלטינה. לאחריו הוציאו את השיר "Blauwe Dag", שהגיע למקום הרביעי במצעד.
ב-27 בספטמבר 2019, הוציאו את אלבומם הראשון בהולנד ובבלגיה, Gedeeld Door Ons. האלבום הגיע בשתי המדינות למקום השני במצעדי האלבומים.
חברי ההרכב

סוזן סטורטלדר (בהולנדית Suzan Stortelder): נולדה ב-1992, שירה ופסנתר.
פרייק ריקרינק (בהולנדית Freek Rikkerink): נולד ב-1993, שירה וגיטרה.
דיסקוגרפיה > אלבומים

| שם האלבום | שנה | מיקומי שיא> מצעד האלבומים ההולנדי | מיקומי שיא> מצעד האלבומים הבלגי |
| --- | --- | --- | --- |
| Gedeeld door ons | 2019 | 2 | 2 |
| Dromen in kleur | 2021 | 1 | 4 |
| Iemand van vroeger | 2023 | 1 | 1 |
דיסקוגרפיה > מיני-אלבומים

2017: Glass House Sessions
2020: Beste zangers – Seizoen 2020
2022: Liefde Voor Muziek 2022
2024: Liefde Voor Muziek 2024
דיסקוגרפיה > סינגלים

| שם השיר | שנה | מיקומי שיא> מצעד המוזיקה ההולנדי - טופ 40 | מיקומי שיא> מצעד המוזיקה ההולנדי - טופ 100 | מיקומי שיא> מצעד המוזיקה הבלגי | אלבום |
| --- | --- | --- | --- | --- | --- |
| "Als Het Avond Is" | 2018 | 1 | 3 | 4 | Gedeeld door ons |
| "Blauwe Dag" | 2019 | 4 | 12 | 8 | Gedeeld door ons |
|  "Mag Ik Daar Even Stil Bij Staan" | 2019 | — | 55 | — | Gedeeld door ons |
| "Deze Is Voor Mij" | 2020 | 19 | 47 | 27 | Dromen In Kleur |
| "Weg Van Jou" | 2020 | 12 | 20 | 22 | Dromen In Kleur |
| "De overkant" (עם הראפר ההולנדי סנל) | 2020 | 2 | 6 | 11 | Dromen In Kleur |
| "Papa" | 2020 | 38 | 10 | — | Beste zangers - Seizoen 2020 |
| "Goud" | 2021 | 2 | 4 | 88 | Dromen In Kleur |
| "Onderweg Naar Later" | 2021 | 10 | 8 | 46 | Dromen In Kleur |
| "Dromen In Kleur" | 2021 | 15 | 23 | 27 | Dromen In Kleur |
| "Honderd Keer" | 2022 | 3 | 12 | 48 | Iemand van vroeger |
| "Kwijt" | 2022 | 5 | 12 | 30 | Iemand Van Vroeger |
| "Slapeloosheid" | 2023 | 7 | 9 | 7 | Iemand Van Vroeger |
| "Nooit Meer Regen" | 2023 | 18 | 29 | 20 | Iemand Van Vroeger |
|  "Vas-y" (Ga Maar) (עם הזמר ההולנדי קלוד) | 2023 | 5 | 8 | 44 | Iemand Van Vroeger |
| "De helft van mij" | 2023 | — | — | 15 | Iemand Van Vroeger |
| "Verleden Tijd" | 2024 | 35 | 45 | 34 | — |
הערות שוליים

↑  Suzan & Freek op 1 in de hitlijsten: Wie zijn deze bescheiden Achterhoekers? - wel.nl, Welingelichte Kringen (בהולנדית)
↑  Stichting Nederlandse Top 40, Suzan & Freek, Top40.nl (בהולנדית)
↑  Discografie Suzan - dutchcharts.nl, dutchcharts.nl
| --- | --- |
בקרת זהויות :  MusicBrainz: c0f1c9e6-8b9a-4510-96c6-b8131d78aef9
סדר הירושה לכתר הבריטי

סמל המלוכה הבריטי
סדר הירושה לכתר הבריטי (באנגלית: Succession to the British throne) הוא רשימת האנשים המצויים בתור לזכות העלייה לכתר הבריטי וכתרן של יתר ממלכות חבר העמים הבריטי. במטרה למנוע מחלוקת על הזכות על כס המלוכה, העביר הפרלמנט את חוק ההסדר 1701.
חוק ההסדר מגביל את רשימת היורשים לצאצאיה של הנסיכה הבוחרת סופיה מהנובר, נכדתו של ג'יימס הראשון, מלך אנגליה. הגבלות והעדפות נוספות הכלולות בחוק זה הן כדלקמן:
צאצאיו החוקיים של כל אדם הם עוקביו המיידיים בסדר הירושה, למעט אלו המופיעים כבר בדרגה ראשונית יותר. זכות הקדימות לירושה היא לפי הסדר הבא: הצאצא הבכור (וכל צאצאיו), ולאחריו שאר הצאצאים (ולאחר כל אחד כל צאצאיו) מהמבוגר לצעיר. בעבר הייתה זכות הקדימות לבנים, אולם באוקטובר 2011 זכות זו בוטלה.
על המלך, או המלכה, להיות פרוטסטנטי בעת העלייה לכתר, ואם לא היה אנגליקני לפני כן, להצטרף לכנסייה האנגליקנית לאחר ההמלכה.
אדם קתולי או שהפך לקתולי, מוצא לאלתר ולתמיד מסדר הירושה.
אדם שנולד להורים שאינם נשואים זה לזה בעת לידתו, אינו נכלל בסדר הירושה. דבר זה לא ישתנה גם אם לאחר מכן הוריו יינשאו.
מכיוון שהכתר הבריטי נמצא באוניה פרסונלית עם ממלכות חבר העמים הבריטי וכל ממלכה שווה במעמדה לחברתה וזאת לפי הצהרת בלפור, חוק וסטמינסטר קבע שלא ניתן לערוך שינויים בסדר הירושה לכתר מבלי לקבל את הסכמת כל הפרלמנטים במדינות שהמונרך מולך עליהם.
שינוי קדימות לזכרים

באוקטובר 2011 סיכמו ראשי הרשויות המבצעות בממלכות חבר העמים על תיקון חוק ההסדר באופן הבא:
ביטול האפליה בסדר הירושה בין גברים לנשים, כך שהצאצא הבכור יהיה קודם בסדר הירושה, ללא קשר למינו.
ביטול ההוצאה מסדר הירושה של יורש המתחתן עם קתולי.
השינויים ייכנסו לתוקף רק עבור מי שנולד אחרי 26 באוקטובר 2011.
16 ממלכות חבר העמים אישרו את השינוי בחוקיהן המקומיים, וב-26 במרץ 2015 הוא נכנס לתוקפו.
ראו גם

סדר הירושה היעקוביטי
מלכי אנגליה
מלכי בריטניה
הכתרת מלכי בריטניה
הערות שוליים

↑  רויטרס, שינוי בממלכה: בנות יוכלו לרשת הכתר בבריטניה, באתר ynet, 28 באוקטובר 2011
| --- | --- |
בקרת זהויות :  NLI: 987007540912905171  LCCN: sh85056866 
כתר המלוכה הבריטי
קייסי פראת'ר

| --- | --- |

פראת'ר בשנת 2017
 לידה:  29 במאי 1991 (בן 33) ג'קסון, טנסי, ארצות הברית
 עמדה:  קלע, סמול פורוורד
 גובה:  1.98
 מספר:  2
 מכללה:  אוניברסיטת פלורידה
 דראפט:  לא נבחר, 2014
 קבוצות כשחקן
 2014–2015   2015–2017   2017   2017–2018   2018   2019–2020   2020–2023   2023–:  באקרספילד ג'אם   פרת' ויילדקטס   רטיופארם אולם   מלבורן יונייטד   פרומיתאס פטרס   מלבורן יונייטד   הפועל אילת   בריזביין בולטס
 הישגים כשחקן
 3 אליפויות אוסטרליה (2016–2018)   שחקן העונה בליגת העל (2021)
קייס פראת'ר (באנגלית: Casey Prather; נולד ב-29 במאי 1991) הוא כדורסלן אמריקאי, המשחק בעמדת הקלע והסמול פורוורד בבריזביין בולטס.
קריירת תיכונים ומכללות

פראת'ר נולד בג'קסון שבטנסי, וגדל רק עם אימו אנובה ואחותו בריטני, כיוון שהוריו נפרדו עוד לפני שנולד. אף על פי אחוז הפשיעה והעבריינות באזור מגורו, המשפחה והכדורסל הצילו את פראת'ר מלהתדרדר לשם. בגיל 12, אביו החורג ג'פרי, הבחין באתלטיות של פראת'ר והחל לאמן אותו בכדורסל.
פראת'ר למד בבית הספר התיכון של ג'קסון בנורת'סייד. בשנתו השנייה הוא קלע 28 נקודות למשחק, ובשנתו השלישית העמיד ממוצעים של 24.4 נקודות ו-14 ריבאונדים. במהלך אותה עונה, רשם פראת'ר משחק של 53 נקודות ו-24 ריבאונדים מול בית הספר התיכון פייט וור. בתום העונה, הוא דורג כשחקן ה-25 בטיבו, וכסמול פורוורד ה-10. ב-17 בנובמבר 2009, התחייב פראת'ר כי בסיום התיכון הוא יעבור לאוניברסיטת פלורידה.
בעונתו האחורנה בתיכון, פראת'ר היה במועמדים הסופיים לשחקן העונה בטנסי לאחר שהעמיד ממוצעים של 29 נקודות, 13 ריבאונדים, 5 חסימות, 5 חטיפות -3 אסיסטים למשחק. הוא סיים את ארבע השנים שלו בתיכון עם למעלה מ-2,000 נקודות. הוא נבחר לחמישיית העונה ולשחקן המצטיין של הקבוצה בכל ארבע העונות בנורת'סייד. בנוסף, נבחר לחמישיית המחוז בעונתו השנייה, השלישית והאחרונה. הוא נבחר גם לשחקן המצטיין של כל המערב בעונות 2008/2009 ו-2009/2010.
פראתר שיחק ארבע עונות באוניברסיטת פלורידה. במהלך שלוש העונות הראשונות שלו, תופקד פראת'ר בעיקר כשחקן השישי ועלה מהספסל. בעונתו השלישית, שיחק פראת'ר ב-29 משחקים בהם פתח פעמיים, וקלע 6.2 נקודות למשחק. הוא קלע פעמיים את השיא העונתי שלו של 12 נקודות.
בעונתו האחרונה, פראת'ר רשם את עליית המדרגה שלו כשהפך לסוקרר הדומיננטי במכללה ויותר מהכפיל את הממוצעים שלו. בתום העונה נבחר לחמישייה הראשונה של העונה. הוא הפך לשחקן השלישי במכללה תחת המאמן בילי דונובן שרשם שלושה משחקים של 27 נקודות בעונה אחת, והצטרף לניק קלאת'ס וטדי דופאי. פראת'ר הצליח לקלוע בשישה משחקים לפחות 20 נקודות, כולל משחק עם 28 נקודות במחזור הפתיחה מול אוניברסיטת פלורידה הצפונית. השתפרותו של פראת'ר, הייתה גורם מפתח להפיכת פלורידה לאחת הקבוצות המובילות בליגה. בפעם הרביעית ברציפות, מכללתו של פראת'ר הגיעה לגמר האזורי, שם הביסה את אוניברסיטת דייטון והעפילה לפיינל פור. בחצי הגמר הארצי הובסו על ידי אוניברסיטת קונטיקט ומכללתו של פראת'ר לא הצליחה להגיע למשחק האליפות, אף על פי שהוא קלע 15 נקודות. ב-37 משחקים פתח פראת'ר 35 פעמים במכללה והעמיד ממוצעים של 13.8 נקודות, 5.0 ריבאונדים, 1.6 אסיסטים ו-1.0 חטיפות למשחק.
הערות שוליים

↑  אור שקדי‏, הפועל אילת: הגארד קייסי פרת'ר חתם בקבוצה, באתר וואלה, 23 באוגוסט 2020
חוק וסטמינסטר

| --- | --- |

 פרטי החוק
 מדינה:  הממלכה המאוחדת 
 גוף מחוקק:  הפרלמנט של בריטניה 
 שטחים שעליהם חל החוק:  הממלכה המאוחדת 
 
חוק וסטמינסטר משנת 1931 (באנגלית: Statute of Westminster 1931) הוא חוק של הפרלמנט הבריטי שנחקק ב-11 בדצמבר 1931, וקבע את עצמאותם של הדומיניונים של האימפריה הבריטית, תוך הקמת ממלכות עצמאיות בכל אחד מהדומיניונים, בהן שולט בית מלוכה המקביל למעשה לבית המלוכה הבריטי.
חוק זה מהווה חלק מהמשפט החוקתי של מדינות אלה עד ימינו.